Le bonheur est dans le pré (filmo)

Le bonheur est dans le pré (Feliĉo estas en la herbejo) estas franca filmo de Étienne Chatiliez aperinta en 1995.

 Rakonto 
Francis Bergeade estas estro de fabriko de necesejaĵoj en Dole (Jura) kaj ne ĝuas feliĉan vivon: turmentata de la dungitoj kiuj regule minacas striki, taŭzata de la impostistoj, malestimata de siaj edzino kaj filino kiuj nur pensas senpripense elspezi, lia sola ĝojo en la vivo estas manĝoj en la restoracio kun sia plej bona amiko, aŭto-vendejestro Gérard.

Zorgoj tiom akumuliĝas, ke Francis ekmalsanas. Dum lia resaniĝo okazas neatenditaĵo: farmistino kun siaj du filinoj, loĝantaj en Condom (Gers), partoprenas televidan elsendon por retrovi siajn edzon kaj patron, iun Michel Thivart, malaperinta antaŭ 27 jaroj... Nu, Michel estas perfekta sozio de Francis! Do, ĉu estas li aŭ ĉu ne estas?

 Teĥnikaĵoj 
 Originala franclingva titolo: Le Bonheur est dans le pré
Anglalingva titolo: Happiness Is in the Field
Germanlingva titolo: Das Glück liegt in der Wiese
 Reĝisoro: Étienne Chatiliez
 Scenaro: Florence Quentin
 Produktoro: Charles Gassot
 Muziko: Pascal Andreacchio
 Kostumoj: Edith Vesperini
 Ĝenro: Komedio
 Daŭro: 106 minutoj (1 horo 46 minutoj)
 Buĝeto: 10.19 Milionoj da Eŭroj

 Rolularo 
 Michel Serrault: Francis Bergeade
 Eddy Mitchell: Gérard Thulliez (César por plej bona aktoro en dua rolo)
 Sabine Azéma: Nicole Bergeade
 Carmen Maura: Dolores Thivart
 Éric Cantona: Lionel
 Joël Cantona: Nono
 François Morel: Pouillaud
 Virginie Darmon: Françoise "Puce" Thivart
 Alexandra London: Géraldine Bergeade
 Guilaine Londez: Sylvie "Zig" Thivart
 Catherine Jacob: Sinjorino André
 Daniel Russo: André
 Roger Gicquel: Charles
 Patrick Bouchitey: J.P.
 Yolande Moreau: Lucette
 Jean Bousquet: patro Léonard

 Komentaro 
 Grafio de la titolo en la ekrano estas «Le Bonheur est dans le Pré», kun tri majuskloj.
 Titolo de la filmo devenas de poemo de Paul Fort, Le Bonheur, kiu komenciĝas jene:
«Le bonheur est dans le pré. Cours-y vite, cours-y vite. Le bonheur est dans le pré. Cours-y vite. Il va filer.»
(«Feliĉo estas en la herbejo. Alrapidu, alrapidu. Feliĉo estas en la herbejo, alrapidu. Ĝi forkuros.»)

 Eksteraj ligiloj 
 Le bonheur est dans le pré en IMDB

Kategorio:Francaj filmoj
Kategorio:Filmoj aperintaj en 1995